**ข่าวสาร อบต.บ้านลำนาว**

**ประชาสัมพันธ์ให้คนพิการและผู้ดูแลตรวจสอบวันหมดอายุของบัตรประจำตัวคนพิการและการขยายระยะเวลาบัตรประจำตัวคนพิการที่หมดอายุ**

**ตามที่กรมบัญชีกลางได้ดำเนินโครงการฐานข้อมูลสวัสดิการสังคมสำหรับการจ่ายเงินเบี้ยยังชีพผู้สูงอายุและเบี้ยความพิการ โดยที่กรมบัญชีกลางโอนเงินให้แก่ผู้มีสิทธิรับเบี้ยยังชีพผู้สูงอายุและเบี้ยความพิการผ่านบัญชีธนาคารในนามผู้มีสิทธิหรือโอนเงินผ่านบัญชีธนาคารในนามบุคคลที่ได้รับมอบอำนาจจากผู้มีสิทธิ องค์การบริหารส่วนตำบลบ้านลำนาว ขอให้ผู้พิการและผู้ดูแลตรวจสอบวันหมดอายุของบัตรประจำตัวคนพิการ กรณีบัตรประจำตัวคนพิการหมดอายุ โดยขยายระยะเวลาอายุบัตรประจำตัวคนพิการออกไปอีกหกเดือนนับตั้งแต่วันที่บัตรประจำตัวคนพิการหมดอายุลง สำหรับบัตรประจำตัวคนพิการที่หมดอายุลง ตั้งแต่วันที่ 26 มิถุนายน 2564 ถึงวันที่ 31 ธันวาคม 2564 เพื่อลดความเสี่ยงของคนพิการในการเดินทางออกไปต่อบัตรประจำตัวคนพิการในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ให้สามารถได้รับสิทธิ สวัสดิการต่างๆ ออกไปอีกหกเดือนนับตั้งแต่วันที่บัตรประจำตัวคนพิการหมดอายุ**

**เมื่อครบกำหนดแล้วคนพิการจะต้องยื่นคำขอขอมีบัตรประจำตัวคนพิการใหม่ ณ สำนักงานพัฒนาสังคมและความมั่นคงของมนุษย์จังหวัดนครศรีธรรมราช หรือองค์การบริหารส่วนตำบลบ้านลำนาว พร้อมเอกสารดังนี้**

1. สำเนาบัตรประจำตัวประชาชนหรือสำเนาสูติบัตรของคนพิการ

2. สำเนาทะเบียนบ้านของคนพิการ

3. รูปถ่ายขนาด 1 นิ้ว ถ่ายมาแล้วไม่เกิน 6 เดือน จำนวน 2 รูป

4. บัตรประจำตัวคนพิการ

**กรณีมีผู้ดูแล เอกสารหลักฐานผู้ดูแลคนพิการ**

1. สำเนาบัตรประชาชนของผู้ดูแลคนพิการ จำนวน 1 ฉบับ

2. สำเนาทะเบียนบ้านของผู้ดูแลคนพิการ จำนวน 1 ฉบับ

**หมายเหตุ สามารถต่อบัตรล่วงหน้า 1 เดือน ก่อนวันบัตรหมดอายุ**